Rudolf Höss

duimnael
Rudolf Franz Ferdinand Höss (ook Höß, Hoeß, of Hoess; 25 November 1901 – 16 April 1947) was 'n Duitse SS-offisier en die kommandant van die Auschwitz-konsentrasiekamp. Na die nederlaag van Nazi-Duitsland en die einde van die Tweede Wêreldoorlog is hy in Pole skuldig bevind en tereggestel vir oorlogsmisdade wat teen die gevangenes van die Auschwitz-konsentrasiekamp gepleeg is en vir sy rol in die Holocaust.

Höss was die langsdienende kommandant van die Auschwitz-konsentrasiekamp (van 4 Mei 1940 tot November 1943, en weer van 8 Mei 1944 tot 18 Januarie 1945). Hy het middele getoets en geïmplementeer om Hitler se bevel om die Joodse bevolking van Nazi-besette Europa sistematies uit te roei, bekend as die Finale Oplossing, te versnel. Op inisiatief van een van sy ondergeskiktes, Karl Fritzsch, het Höss die plaagdoder Zyklon B bekendgestel om in gaskamers gebruik te word, waar meer as 'n miljoen mense dood is.

Höss is in 1947 gehang na 'n verhoor voor die Poolse Hooggeregshof. Tydens sy gevangenisstraf het Höss, op versoek van die Poolse owerhede, sy memoires geskryf, wat in Engels vrygestel is onder die titel Kommandant van Auschwitz: Die outobiografie van Rudolf Hoess.

 Eksterne skakels 

Kategorie:Duitse militariste
Kategorie:Duitse Nazi's
Kategorie:Duitse tereggestelde mense
Kategorie:Geboortes in 1901
Kategorie:Sterftes in 1947